PATVIRTINTA

Vilniaus lopšelio-darželio „Mažylis“ direktoriaus 2020 m. vasario 28 d.

įsakymu Nr. V-25

**VILNIAUS LOPŠELIO-DARŽELIO „MAŽYLIS“ INFORMAVIMO APIE VAIKO NELANKYMĄ TVARKOS APRAŠAS**

1. Informavimo apie vaiko lopšelio-darželio „Mažylis“ (toliau – Įstaiga) nelankymą tvarkos aprašas (toliau – Aprašas) nustato informavimo apie vaiko neatvykimo į įstaigą tvarką, nelankymo pateisinimą patvirtinančius dokumentus ir jų pateikimo tvarką.
2. Aprašas parengtas vadovaujantis Lietuvos Respublikos sveikatos apsaugos ministro 2018-10-31 įsakymu Nr. V-1183, 2019-05-14 įsakymu Nr. V-568 ir Vilniaus miesto tarybos 2019-12-04 sprendimu Nr.1-305 patvirtintu „Mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašu“.

3. Praleistos dienos laikomos pateisintomis, jei vaikas nelanko įstaigos dėl:

3.1. ***vaiko ligos:***

- tėvai (globėjai) apie vaiko neatvykimą informuoja grupės pedagogą pirmą vaiko ligos dieną;

- per 3 darbo dienas nuo pirmos atvykimo po ligos dienos tėvai (globėjai) turi pateikti pranešimą dėl ligos metu nelankytų dienų pateisinimo (priedas Nr. 1);

3.2. ***tėvų (globėjų) kasmetinių ar nemokamų atostogų:***

- grupės pedagogus informuoti ir dokumentus iš darbovietės pateikti iki planuojamų atostogų pradžios;

3.3. ***tėvams suteikiamų LR darbo kodekso 138 straipsnyje numatytų papildomų poilsio dienų per mėnesį:***

- patvirtinantį dokumentą iš darbovietės pateikti iki kiekvieno mėnesio paskutinės dienos;

3.4. ***tėvų (globėjų) darbo pagal kintantį darbo grafiką, dirbant nuotoliniu būdu:***

- pažymą iš darbovietės, kurioje būtų nurodytos nedarbo dienos, o užsiimančių individualia veikla – verslo liudijimą ar individualios veiklos pažymą; pateikti iki kiekvieno mėnesio paskutinės dienos;

3.5. ***prastovų tėvų (globėjų) darbovietėje:***

- patvirtinantį dokumentą iš darbovietės pateikti iki kiekvieno mėnesio paskutinės dienos;

3.6. ***mokinių atostogų*** (jeigu įstaigą lankantis vaikas turi brolių ar seserų, kurie mokosi bendrojo ugdymo mokykloje):

- mokslo metų pradžioje (rugsėjo – spalio mėnesiais) tėvai (globėjai) pateikia prašymą (vieną kartą per mokslo metus) dėl mokesčio lengvatos taikymo mokinių atostogų metu (priedas Nr. 2);

3.7. ***vasaros metu*** (birželio – rugpjūčio mėn.) (prašymų, pažymų teikti nereikia – kaip dokumentas galioja balandžio – gegužės mėn. vykdoma tėvų apklausa);

3.8. ***nelaimių šeimoje*** (ne ilgiau kaip tris dienas);

3.9. ***dėl kitų priežasčių***, jei vaikas nelanko įstaigos tris ir daugiau dienų, tėvams (globėjams) pateikus prašymą (priedas Nr. 3) (***įsigaliojo nuo 2020-02-18***);

3.10. ***įstaigos uždarymo remontui*** (nustatoma direktoriaus įsakymu);

3.11. ***dėl priešmokyklinės grupės vaikų atostogų*** (nustatoma direktoriaus įsakymu).

4. Prašymus, pažymas, pranešimus tėvai (globėjai) gali įkelti į lankomumo žiniaraštį <https://svietimas.vilnius.lt/>.

5. Grupių pedagogai atsakingi už savalaikį tėvų (globėjų) informavimą, priminimą; gautų pranešimų, prašymų, pažymų pateikimą atsakingam asmeniui. Grupės vaikų lankomumo žiniaraščiai pateikiami pasibaigus einamajam mėnesiui.

6. Ugdymo dienų lankomumo kontrolę vykdo darželio direktorius.

7. Aprašas skelbiamas darželio interneto svetainėje <http://www.mazylis.vilnius.lm.lt>

  8. ***Šis Aprašas įsigalioja 2020 m. vasario 18 d.***

\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|  | | |  |
|  |  |